Simona Ruță explică de ce este important rapelul vaccinului anti-COVID.
Simona Ruță este șefa catedrei de Virusologie de la Universitatea de Medicină și Farmacie Carol Davila. Simona Ruță: "Doza a doua este importantă, este un fel de reamintire a efectului pentru sistemul imun". Simona Ruță: "Marea Britanie, în special, recomandă amânarea cu până la trei luni a dozei de rapel".
"Este aceeași tehnologie, de ARN mesager. Sunt prezente în aceeași conformație. La fel ca și în cazul Moderna, ARN-ul mesager este inclus în niște mici picături. Însă, ceea ce se livrează organismului este proteina spike", a explicat Simona Ruță.Cum se procedează cu rapelul vaccinului anti-COVID produs de ModernaDacă în cazul vaccinului produs de Pfizer, rapelul se face după o perioadă de aproximativ două săptămâni, în cazul vaccinului produs de Moderna, rapelul se face la 28 de zile."E recomandat să se facă la 28 de zile. Doza a doua este importantă, este un fel de reamintire a efectului pentru sistemul imun. Acesta este principalul scop al dozei cu numărul 2. Anticorpii recunosc mai bine antigenul și asigură o durată mai mare, o persistență mai mare a anticorpilor neutralizanți", a spus Simona Ruță.Se va amâna sau nu a doua doză a vaccinului Moderna"Eu cred că este prematur să divagăm de la studiile clinice. S-a respectat un anumit interval între doze. Marea Britanie, în special, recomandă amânarea cu până la trei luni a dozei de rapel. Cred că atâta timp cât avem doze suficiente de vaccin nu trebuie să facem rabat de la ceea ce au arătat studiile clinice", a mai spus Simona Ruță.